જોકે શ્રીધર સંપન્ન પરિવારના હતા, છતાં એકાંત અને ધ્યાનમાં સંલગ્ન રહેવાના કારણે તેમણે બાળપણમાંથી જ તમામ સાંસારિક ભોગોનો ત્યાગ કર્યો હતો. જ્યાં સુધી અધ્યયનનો સંબંધ છે, કૉલેજના બીજા વિષયોનાં પુસ્તકોના પ્રમાણમાં આધ્યાત્મિક પુસ્તકોના વાચનમાં તેમની વધુ રુચિ હતી. લોયોલા કૉલેજના વિદ્યાર્થી હોવા છતાં પાઠ્યપુસ્તકોની તુલનામાં આધ્યાત્મિક પુસ્તકોનો અભ્યાસ તેમના જીવનમાં વધુ મહત્ત્વ ધરાવતો હતો. શ્રીરામકૃષ્ણ, સ્વામી વિવેકાનંદજી અને ગુરુદેવશ્રી સ્વામી શિવાનંદજીનાં પુસ્તકો બીજાં પણ પુસ્તકોનાં પ્રમાણમાં વધુ રુચિકર હતાં.